Madonnaen er en av fire skulpturer i kapellet som skriver seg fra perioden 1220-1260, og som enten er importert fra Nord-England, eller er skåret i Trondheim av en engelsk håndverker. Den håndverksfaglige kvaliteten er påtagelig, begge personene er lange og tynne, og klærne de har på seg, ligger tett til kroppen. Skulpturen har vært malt, og spor etter fargene kan fortsatt skjelnes.